Budapest Főváros Önkormányzata Közgyűlésének 
…/2019. (… …) önkormányzati rendelete
Budapest fővárosi rendezési szabályzatról szóló
5/2015. (II. 16.) Főv. Kgy. rendelet módosításáról

Budapest Főváros Önkormányzat Közgyűlése az épített környezet alakításáról és védelméről szóló 1997. évi LXXVIII. törvény 62. § (7) bekezdés 3. pontjában kapott felhatalmazás alapján az épített környezet alakításáról és védelméről szóló 1997. évi LXXVIII. törvény 14/A. § (2) bekezdés b) pontjában és a Magyarország helyi önkormányzatairól szóló 2011. évi CLXXXIX. törvény 23. § (1) bekezdésében meghatározott feladatkörében eljárva a következőket rendeli el:


1. §

A Budapest főváros rendezési szabályzatról szóló 5/2015. (II. 16.) Főv. Kgy. rendelet (a továbbiakban: Rendelet) 1. (térképi) mellékletét képező 1:10 000 méretarányú tervlapsorozat 65-412 szelvénye a Budapest X. kerület, Fehér út – Gyakorló utca – Keresztúri út – MÁV vasútvonal által határolt területre vonatkozóan az e rendelet 1. mellékletében foglaltaknak megfelelően módosul.

2. §

A Rendelet 3. (térképi) mellékletét képező 1:35 000 méretarányú tervlap a Budapest X. kerület, Fehér út – Gyakorló utca – Keresztúri út – MÁV vasútvonal által határolt területre vonatkozóan az e rendelet 2. mellékletében foglaltaknak megfelelően módosul.

3. §

E rendelet a kihirdetést követő 30. napon lép hatályba.


Sárádi Kálmánné dr.					 Tarlós István
       	         főjegyző                                               		főpolgármester









1. melléklet az    /2019. (  .   .) Főv. Kgy. rendelethez


2. melléklet az    /2018. (  .   .) Főv. Kgy. rendelethez




INDOKOLÁS

[bookmark: _Toc465016371]Általános indokolás

Magyarország helyi önkormányzatairól szóló 2011. évi CLXXXIX. törvény 23. § (1) bekezdése a főváros egészét érintő településrendezést a fővárosi önkormányzat feladatává teszi. 
[bookmark: _GoBack]Az épített környezet alakításáról és védelméről szóló 1997. évi LXXVIII. törvény (Étv.) a 62. § (7) bekezdése 3. pontjában kapott felhatalmazás alapján a Fővárosi Önkormányzat megalkotta a Fővárosi rendezési szabályzatról szóló 5/2015. (II. 16.) Főv. Kgy. rendeletét.  
A Fehér út – Gyakorló utca – Keresztúri út – MÁV vasútvonal által határolt területre kerületi építési szabályzat készül, amely alapot szolgál az elmúlt években körvonalazódott fejlesztések számára. A területen Budapest 2030 hosszú távú városfejlesztési koncepcióban megfogalmazottaknak megfelelően a fenntartható, kompakt településszerkezet kialakítása a cél, amely nem biztosítható a hatályos településszerkezeti tervben kijelölt tematikus intézménypark területén.
A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 20. § (1) bekezdésében foglaltak alapján amennyiben a helyi építési szabályzat eltér a fővárosi településrendezési eszközöktől, akkor azok módosításáról előzetesen gondoskodni kell.
Az FRSZ módosítása rendeletalkotással, az e rendelet mellékletét képező térképi mellékleteken jelölteknek megfelelően történik.

[bookmark: _Toc465016372]Részletes indokolás
[bookmark: _Toc465016373]Az 1. §-hoz
A Fehér út – Gyakorló utca – Keresztúri út – MÁV vasútvonal által határolt terület kerületi építési szabályzatnak a Fővárosi rendezési szabályzattal való összhang biztosítása érdekében az Fővárosi rendezési szabályzatról szóló 5/2015. (II. 16.) Főv. Kgy. rendelet 1. (térképi) mellékletét képező 1:10 000 méretarányú tervlap sorozat 65-412 szelvénye tartalmának módosítására vonatkozik.

A 2. §-hoz
A Fehér út – Gyakorló utca – Keresztúri út – MÁV vasútvonal által határolt terület kerületi építési szabályzatnak a Fővárosi rendezési szabályzattal való összhang biztosítása érdekében az Fővárosi rendezési szabályzatról szóló 5/2015. (II. 16.) Főv. Kgy. rendelet 2. (térképi) mellékletét képező 1:35 000 méretarányú tervlap tartalmának módosítására vonatkozik.

[bookmark: _Toc465016374]A 3. §-hoz
A rendelet hatálybalépéséről rendelkezik.




